बीच- समुद्र तट पर स्थित होने के कारण कराची में तथा इसके आस-पास काफी बीच हैं। यहां के कुछ प्रमुख बीच हैं हवाकस्‍ब, सैंडस्‍पीड, माउंटकेभ, सूम्‍यानी, फ्रेंच बीच, गडानी तथा टूरटल बीच। यह सभी बीच तैराकी तथा रात का समय बि‍ताने के लिए काफी अच्‍छी मानी जाती हैं। रात को ठहरने के लिए यहां पर कई कॉटेज हैं। लेकिन इसके लिए पहले से बुकिंग करवाना आवश्‍यक है। सीव्‍यू यहां का एक अन्‍य बीच है, जो काफी खूबसूरत है। यहां दिन में मुख्‍य रूप से लड़के और ल‍ड़कियां आते हैं।

एयर फोर्स म्‍यूजियम: यह म्‍यूजियम शेर-ऐ--फैजल रोड़ पर स्थित है। इस म्‍यूजियम के सामने के पार्क में वायुयानों का सुंदर संग्रह है। विभिन्‍न प्रकार के वायुयानों के मॉडल, फोटो तथा एक छोटा सा वायुयान इस म्‍यूजियम में रखा हुआ है।

मारी टाइम म्‍यूजियम: मारी टाइम म्‍यूजियम भी शेर-ऐ-फैजल रोड़ पर स्थित है। इस म्‍यूजियम के सामने के पार्क में पानी के पुराने लड़ाकू जहाज, पुराने व्‍यापारिक जहाज तथा विशाल बंदूकों का अदभुत संग्रह है। इस संग्रहालय में एक विशाल ह्वेल की खाल भी देखी जा सकता है।
प्रवेश शुल्‍क: 20 रुपए

नेशनल म्‍यूजियम ऑफ पाकिस्‍तान: पाकिस्‍तान का नेशनल म्‍यूजियम कराची में है। इस म्‍यूजियम की स्‍थापना 17 अप्रैल 1950 को फेरर भवन में की गई थी। लेकिन इसे 1970 ई. में जिया-उद्दीन रोड़ स्थित नये भवन में स्‍थानांतरित कर दिया गया। उस समय इस म्‍यूजियम में मात्र चार गैलरियां थीं। परंतु वर्तमान में इस म्‍यूजियम में 11 गैलरियां हैं। इसके अतिरिक्‍त यहां एक कुरान गैलरी भी है। इस म्‍यूजियम में पवित्र कुरान की 300 प्रतियां हैं। जिनमें से 52 प्रतियां हस्‍तलिखित हैं। इस म्‍यूजियम में पाकिस्‍तान की कला संस्‍कृति से संबंद्ध वस्‍तुओं का संग्रह भी है। यहां सैंधव सभ्‍यता, गांधार सभ्‍यता, इस्‍लामिक कला, प्राचीन सिक्‍कों तथा दुर्लभ हस्‍तशिल्‍पों का सुंदर संग्रह है।

इसके अलावा कराची में मजार-ए-कायद, मोहाता पैलेस और म्‍यूजियम, आगा खां यूनिवर्सिटी आदि भी देखी जा सकता है।

कैसे आएं
कराची आने के लिए सबसे बढिया मार्ग वायु मार्ग है। यहां जिन्‍ना अंर्तराष्‍ट्रीय हवाई अड्डा है। यह हवाई अड्डा विभिन्‍न देशो से नियमित फ्लाइटों के माध्‍यम से जुड़ा हुआ है।

खेल
भ्रमण योग्य स्थल
ज़मीनी मलकीअत
तालीम